Namibiese skoonheid en rocker-man verwelkom pienkvoet | Maroela Media
Namibiese skoonheid en rocker-man verwelkom pienkvoet
Adam Levine en Behati Prinsloo (Foto: Jason Merrit/Getty Images)
Die Namibiese skoonheid, Behati Prinsloo en haar man, die Amerikaanse sanger Adam Levine, het Woensdag hul eersteling in die wêreld verwelkom.
Die Amerikaanse webwerf Us Weekly berig die egpaar se dogtertjie, Dusty Rose, is Woensdagmiddag gebore.
Die egpaar is in Julie 2014 getroud.
Behati is veral bekend as 'n onderkleremodel vir Victoria's Secret.
Adam Levine se musiekgroep, Maroon 5, het Maandag 'n konsert in Connecticut in die VSA gekanselleer. Die groep het op hul webwerf gesê die konsert is gekanselleer "omdat Adam se baba binnekort gebore word".
Prinsloo het ook haar swangerskap gedokumenteer met 'n reeks Instagram-foto's van haar groeiende baba-magie.
Dit is veral die pienkvoet se naam wat die tonge op sosiale media laat klap. In 'n meningspeiling op Twitter het meer as 50% gebruikers gestem dat hulle nie van dié naam hou nie.
Die webwerf Yahoo Lifestyle het ook Dusty Rose as een van die vreemdste babaname nóg bestempel. 'n Ander Twitter-gebruiker het gesê sy wil nie meer in 'n wêreld leef waar vreemde name vir bekendes se kinders 'n mode is nie.
Baie mense is egter ook mal oor die naam. Die webwerwe Hello Giggles en E! Online het gesê dit is beslis een van die oulikste en oorspronklikste name nóg.
Adam het voorheen skertsend aan die webwerf E!News vertel hy wil "minstens 17" kinders hê. "Ek is baie lief vir kinders," het hy bygevoeg.
Bron: Us Weekly, E!News
Sy het in April vanjaar met dié magie gespog (Foto: Instagram)
In Mei het sy dié magie skertsend aan 'n lekker ontbyt toegeskryf (Foto: Instagram)
Behati in Julie vanjaar (Foto: Instagram)
Behati net voor sy gekraam het (Foto: Instagram)
[Foto's] Afrikaanse sangeres gee jawoord
Baie mooi naam. Ten minste sal sy nie op skool in ń verleentheid wees met annatjie sussanatjie marietjietjie saartjie helgatjie …… nie.
ANNA Kournikova, 'n pragtige mens en ek glo trots op haar naam. Nee-wat, julle sukkel met grênd name en verdwaal so in naamgewing dat oupas en oumas maar sukkel om by te bly. Vra jy eendag vir die kind waar daardie naam vandaan kom dan is die antwoord: "Pa en ma het die konkoksie uitgedink."